**Бисмиллах1иррохьманиррохьим!**

**Занятие «Основы Ислама»**

**28.03.2019г.**

**Тема: «Ламаз»**

**1алашо: Берашна массо бусулба нахана дийнахь 5 ламаз т1едиллина дуй д1ахаитар, ламаз муха эца дезаш ду д1ахаитар, муха дан дезаш ду д1ахаитар.**

**Занятии д1аяхьар.**

**1. Маршалла хаттар.**

**2. 1алашо йовзита**

**-Дийнахь т1едиллина 5 ламаз**

**-Ламаз эцара куц**

**-Ламазан ният куц.**

**Занятехь лелон болу г1ирс:ламаз эцаран куьцаш т1ехь долу сурташ, ламазан куз, ламазан коч.**

**Чулацам : Бераш, вай тахана занятехь ламазах лаьцна дуьйцара ду. Вайна махаара вайн бусулба дин 5 бог1амна т1ехь лаьтташ ду, царех дуьххьаралера бог1ам «Шах1адат далор» бу, шолг1аниг «Ламаз дар » бу. Вайн Аллах1а массо бусулба нахана дийнахь 5 ламаз дан т1едиллина. 1уьйра ламаз, делкъа ламаз, малхбуза ламаз, маьрк1ижа ламаз, пхьуйра ламаз. Уьш шай-шай хеначохь дан дезаш ду, ламаз цадеш 1ан мегаш дац, ламаз цадеш верг Далла дукха везара вац. Массо бусулба стаг ламаз деш хила везаш ву. Ламаз дале хьалха ламаз эца дезаш ду. Вай х1инца дуьцара ду иза. Массо х1ума д1адолош вай х1ун олу? Бисмиллах1иррохьманиррохьим олу, нисса бах бисмилла аьлла д1адоладан деза массо бусулба адмаш. Ламаз эца д1аволалуш ала деза бисмиллах1иррохьманиррохьим. Бисмилла аьллачулла т1аьхьа ламаз эца ният хила деза, цул т1аьхьа дуьххьара ши куьг дуьла,цул т1аьхьа бага мера чу хи кхорза, т1аккха юьхь юьла, юьхь йилиначулла т1аьхьа ши пхьарс буьла хьалха аьтто аг1ор пхьарс била беза, т1аккха лергаш дуьла, лерга дилича хьаьжа т1е хи кхорза, хьаьжа т1е хикхаьрзина ваьлчи ши ког буьла хьалха аьтто аг1ор ког буьлш. Массо меже кхузза йила еза. Ламаз оьцуш дола хи ц1ена хила деза, ц1енчу меттехь эца деза.Вай х1инца хьовсура ду ламаз эцаран куцаш т1ехь долу сурташка. Ламаз эцна ваьллачулла т1аьхьа ц1енчу метте къилбехьа берзина ламаз куз д1атаса беза, т1ейохха х1уммаш ц1ена хила еза, к1ентий шайна т1ера х1уммаш ци дан мегара ду, йо1арша ламаз деш ши куьг, юьхь, ши ког бен ган мегара дац. Ламаз дан д1ах1уттуш и ламаз дан ният хила деза. Масала : аса ният до ши рака1ат 1уьйра ламаз дан сай Дела дуьхьа Аллах1у Акбар. Рака1ат бохург иза ши бисмилла деша деза бохург ду.**

**Сада1аран миноташ:**

**Аллох1ума ссолли1ала Мухьаммадин ва1ала**

**Али Мухьаммадин вассаллим Амин.**

**Х1инца вай шоьга Сийлахьчу Къуръан т1ехь долу деза сураташ :**

**-Аль-Фатихьа**

**-Ат-Таххьийят**

**-Ан-Нас**

**-Аль-Ихлас.**

**- Аятул -курси.**

**Дела реза хила шуна ма хаза дийци аша уьш.**

**Вай х1инца Мохьмаде ламаз эцаран, даран куц гойтуьтура ду.**

**Жам1а дара**

**-Вай тахана х1ун 1амийра?**

**-Вай тахана х1ун тема яра?**

**-Дийнахь маца ламаз дан деза?**

**-Ламаз оьцуш дола хи муха хила деза?**

**-Ламаз оьцуш меженаш моцузза йила еза?**

**-Ламаз муьлхача аг1ор вирзина дан деза?**